Zápisnica
zo zasadnutia  Akademického senátu Pedagogickej fakulty
Univerzity Komenského v Bratislave
zo dňa 2. decembra 2025 (utorok) o 15:00 hod. 
prezenčne v miestnosti č. S-358 v budove na Šoltésovej ul.

Prítomní: podľa prezenčnej listiny


Návrh programu:

1. Otvorenie 
2. Kontrola uznesení, správa o výsledkoch hlasovania per rollam
3. Voľba podpredsedu AS PdF UK za ŠCAS PdF UK
4. Návrh na zmenu počtu a štruktúry pracovných miest č. 10/2025 
5. Návrh na zmenu počtu a štruktúry pracovných miest č. 11/2025, VP č. 3/2025 Dodatok č. 2 k vnútornému predpisu č. 5/2023 Organizačný poriadok PdF UK, Príloha č. 1 Organizačného poriadku PdF UK – Organizačná štruktúra PdF UK, VP č. 4/2025 Organizačný poriadok PdF UK v znení dodatku č. 2
6. Informácie vedenia PdF UK
7. Informácie ŠCAS PdF UK
8. Rôzne


K bodu č. 1: Otvorenie
Predseda AS PdF UK PhDr. Mojmír Malovecký, PhD. otvoril zasadnutie. V súlade s RP AS PdF UK boli oznámení zapisovateľ a overovateľ zápisnice. Predseda AS PdF UK Dr. Malovecký privítal novú členku AS PdF UK za študentskú časť Mgr. Kristínu Ščigulinskú.
Predseda AS PdF UK otvoril diskusiu k predloženému programu. Do diskusie k návrhu sa nikto neprihlásil. Predseda AS PdF UK dal hlasovať o programe rokovania AS PdF UK.

Výsledok hlasovania: 
Za: 15, Proti: 0, Zdržal sa: 0


· Uznesenie č. 1/12/2025 Akademický senát PdF UK schvaľuje program zasadnutia AS PdF UK


K bodu č.2: Kontrola uznesení, správa o výsledkoch hlasovania per rollam: 
Tajomník AS PdF UK Dr. Gergel oboznámil prítomných s výsledkami elektronického hlasovania vo veci žiadosti o schválenie prenájmu nebytového priestoru za účelom prevádzky nápojového automatu na kávu pre potreby študentov a zamestnancov PdF UK v budove fakulty na Račianskej 59. 

Výsledok hlasovania: 
Za: 12, Proti: 0, Zdržal sa: 1
Dátum schválenia: 27. 11. 2025

· Uznesenie č.14/11/2025 Akademický senát PdF UK schvaľuje Žiadosť o schválenie prenájmu nebytového priestoru za účelom prevádzky nápojového automatu na kávu pre potreby študentov a zamestnancov PdF UK.





K bodu č. 3: 1.	Voľba podpredsedu AS PdF UK za ŠCAS PdF UK
Bc. Radovan Marák navrhlol kandidátku Bc. Máriu Vasiľovú, ktorú kandidatúru prijala. Volebná a mandátová komisia AS PdF UK v zložení: Dr. Viršinská, Dr. Štrbáková, Mgr. Lopúch 


Výsledok hlasovania ŠČAS PdFUK: 
počet vydaných hlasovacích lístkov 6, neplatných 0
Za: 6, Proti: 0, Zdržal sa: 0

· Uznesenie č.2/12/2025 Akademický senát PdF UK (Študentská časť) zvolil Bc. Máriu Vasiľovú za podpredsedníčku 1. AS PdF UK za ŠCAS PdF UK.


K bodu č. 4: Návrh na zmenu počtu a štruktúry pracovných miest č. 10/2025
Pani dekanka prof. Žilková predstavila návrh nasledovne: Zdôvodnila ho tým, že ide o nevyhnutné pracovné miesta, ktoré zabezpečia kvalitu a kontinuitu študijných programov – jednak z pedagogického hľadiska, ale aj z pohľadu publikačnej a projektovej činnosti. Katedra zároveň počíta so zvýšeným počtom študentov v novom akademickom roku, čo potrebu týchto miest opodstatňuje. Ďalej, tieto miesta súvisia tiež s návratom kolegýň z materských dovoleniek. 

Požiadavka na vytvorenie pracovných miest na Katedre predprimárnej a primárnej pedagogiky: 

1 profesor, 1 odborný asistent, 1 lektor

Do diskusie sa prihlásila Dr. Katarína Minarovičová a návrh podporila napriek konštatovaniu, že ekonomická komisia návrh nestihla prerokovať.
 
Hlasovanie prebehlo v súlade s RP AS PdF UK. 

Výsledok hlasovania: 
Za: 17, Proti: 0, Zdržal sa: 0

· Uznesenie č.3/12/2025 Akademický senát PdF UK schvaľuje Návrh na zmenu počtu a štruktúry pracovných miest č. 10/2025.


K bodu č. 5: 1.	Návrh na zmenu počtu a štruktúry pracovných miest č. 11/2025, VP č. 3/2025 Dodatok č. 2 k vnútornému predpisu č. 5/2023 Organizačný poriadok PdF UK, Príloha č. 1 Organizačného poriadku PdF UK – Organizačná štruktúra PdF UK, VP č. 4/2025 Organizačný poriadok PdF UK v znení dodatku č. 2

Pani dekanka prof. Žilková predstavila návrh a informovala členov AS PdF UK o pláne zrušiť štyri pracovné miesta na ústave a vytvoriť štyri nové miesta na katedre. Do zdôvodnenia sa zapojila aj prof. Tarcsiová, ktorá doplnila potreby a opodstatnenie navrhovanej zmeny. Uviedla najmä, že cieľom je zjednodušiť administratívnu zodpovednosť, ktorá je v súčasnosti rozdelená medzi dve oddelenia a spôsobuje zbytočné komplikácie.

Do diskusie sa nikto neprihlásil.

Hlasovanie prebehlo v súlade s RP AS PdF UK. 

Výsledok hlasovania: 
Za: 17, Proti: 0, Zdržal sa: 0

· Uznesenie č.4/12/2025 Akademický senát PdF UK schvaľuje Návrh na zmenu počtu a štruktúry pracovných miest č. 11/2025, VP č. 3/2025 Dodatok č. 2 k vnútornému predpisu č. 5/2023 Organizačný poriadok PdF UK, Príloha č. 1 Organizačného poriadku PdF UK – Organizačná štruktúra PdF UK, VP č. 4/2025 Organizačný poriadok PdF UK v znení dodatku č. 2


K bodu č. 6: Informácie vedenia PdF UK

Pani dekanka Žilková poďakovala študentom zo Študentskej časti AS PdF UK a ďalším zapojeným študentom fakulty za všetky aktivity spojené s propagáciou fakulty na sociálnych sieťach. Vyjadrila uznanie aj za ich prácu na podujatiach a aktivitách, ktoré organizujú a ktoré významne prispievajú k budovaniu dobrého mena fakulty.

Zároveň pozvala všetkých členov na predvianočné stretnutie pri príležitosti 79. výročia založenia fakulty.


Na záver poďakovala členom AS za ich prácu v roku 2025.


K bodu č. 7: Informácie ŠČAS PdF UK

Podpredsedníčka AS PdF UK za študentskú časť, Bc. Mária Vasiľová, informovala o aktivitách v univerzitnom akademickom senáte a o snahe zviditeľniť prínosy a možnosti pedagógov i študentov fakulty.

Zároveň priblížila organizáciu Beánie PdF UK a ďalších študentských podujatí, ako sú Noc vzdelávania, Boardgames, SWAP oblečenia, Deň zdravia, vianočná charitatívna aktivita „Koľko lásky sa zmestí do krabice od topánok“ či spolupráca na prípravách budúcoročných osláv výročia fakulty.

Bc. Mária Vasiľová taktiež pozvala členov AS na podujatie vianočný Boardgames, ktorý sa uskutoční 10. 12. 2025 od 17.00 hod.


K bodu č. 8: Rôzne

Profesorka Tarcsiová informovala o potrebe zaslať podklady na evidenciu výstupov do systémov CREPČ a CREUČ za rok 2025. Ďalej uviedla, že na fakulte sú plánované štyri habilitačné konania.

Zároveň informovala o otvorení grantovej výzvy APVV, pričom k tejto téme sa pripravuje pracovné stretnutie, na ktorom sa dohodne postup pri príprave grantových projektov.

Do diskusie k problematike APVV sa zapojila aj Dr. Minarovičová, spomenula, že APVV hodnotia aj zahraniční hodnotitelia. 







Predseda senátu PhDr. Mojmír Malovecký, PhD. poďakoval prítomným za účasť. 


V Bratislave dňa 2. 12. 2025

Zapísal: Mgr. art. Martin Ševčovič, ArtD.
Overila: Mgr. Barbora Jaslovská, PhD.



PhDr. Mojmír Malovecký, PhD.
predseda AS PdF UK
